CELEX: 62018TN0647
Language: mt
Date: 2018-10-29 00:00:00
Title: Kawża T-647/18: Rikors ippreżentat fid-29 ta’ Ottubru 2018 – ZQ vs Il-Kummissjoni

14.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/54
            
         
      Rikors ippreżentat fid-29 ta’ Ottubru 2018 – ZQ vs Il-Kummissjoni
      (Kawża T-647/18)
      (2019/C 16/65)
      Lingwa tal-kawża: it-Taljan
      
         Partijiet
      
      
         Rikorrent: ZQ (rappreżentant: C. Cortese, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjonijiet ikkontestati u, b’mod partikolari:
                  
                              a)
                           
                           
                              tannullat id-deċiżjoni tal-Awtorità tal-Ħatra tal-15 Diċembru 2017, irreġistrata f’ares fit-18 ta’ Diċembru 2017, HR.E.2/AS/Ares (2017), dwar “Request for assistance D/374/17” u li tiċħad it-talba għall-assistenza;
                           
                        
                              b)
                           
                           
                              tannulla, sa fejn neċessarju, id-deċiżjoni tal-Awtorità tal-Ħatra li ċaħdet l-ilment imressaq mir-rikorrent, N. R/187/18, HR.E.2/Ares (2018), tat-19 ta’ Lulju 2018;
                           
                        
                              c)
                           
                           
                              tikkundanna lill-Kummissjoni tħallas kumpens għad-dannu sostnut mir-rikorrent bħala riżultat tad-diversi atti illegali indikati fid-deċiżjoni kkontestata u li huma marbuta mill-qrib magħha, ikkwantifikati fl-ammont ta’ EUR 1 000 000;
                           
                        
            barra minn hekk,
      
                  —
               
               
                  tikkundanna lill-Kummissjoni għall-ispejjeż tal-proeċeduri.
               
            
         Motivi u argumenti prinċipali
      
      F’din il-kawża r-rikorrent jopponi r-rifjut tal-Kummissjoni li tilqa’ t-talba tiegħu għal assistenza, fir-rigward tal-fastidju li allegatament huwa vittma tiegħu minħabba l-orjentament sesswali tiegħu.
      Insostenn tar-rikors, ir-rikorrenti jibbaża fuq tliet motivi.
      
                  1.
               
               
                  L-ewwel motiv ibbażat fuq żball manifest ta’ evalwazzjoni.
                  
                              —
                           
                           
                              F’dan ir-rigward, ir-rikorrent isostni li, minn perspettiva ġenerali, l-iżball manifest ta’ evalwazzjoni jirriżulta b’mod ċar fil-preġudizzju, espress fl-istess deċiżjoni, li d-dikjarazzjonijiet tar-rikorrent ma humiex kredibbli peress li jirrigwardaw perijodu ta’ żmien twil ħafna li matulu r-rikorrent ma ressaq ebda ilment formali.
                           
                        
                              —
                           
                           
                              L-eżistenza ta’ preġudizzju hija barra minn hekk l-unika spjegazzjoni għall-fatt li l-Awtorità tal-Ħatra ħalliet barra mill-portata tad-deċiżjoni kkontestata numru ta’ inċidenti rrappurtati, li għalihom ma saret ebda evalwazzjoni.
                           
                        
                              —
                           
                           
                              L-allegazzjonijiet tar-rikorrent dwar il-fastidju allegatament soffert ġew mnaqqsa ta’ malajr għal każijiet normali ta’ organizzazzjoni ħażina jew kunflitt normali fil-post tax-xogħol.
                           
                        
            
                  2.
               
               
                  It-tieni motiv ibbażat fuq ksur ta’ dritt.
                  Ir-rikorrent isostni, f’dan ir-rigward:
                  
                              a)
                           
                           
                              l-applikazzjoni ta’ kunċett żbaljat ta’ fastidju, li jimplika r-rekwiżit ta’ intenzjoni ta’ ħsara (animus nocendi) min-naħa tal-awtur tal-att;
                           
                        
                              b)
                           
                           
                              l-applikazzjoni ta’ livell ta’ prova li ma jikkorrispondix għal dak tad-dritt applikabbli (prova prima facie) iżda li timplika l-prova lil hinn minn kull dubju raġonevoli li tistabbilixxi l-fatti u l-klassifikazzjoni ġuridika mhux ambigwa tagħhom;
                           
                        
                              (c)
                           
                           
                              l-applikazzjoni ta’ livell ta’ prova manifestament żbaljat fir-rigward tal-evalwazzjoni tal-kredibbiltà tal-ilmenti fir-rigward taż-żmien li għadda;
                           
                        
                              (d)
                           
                           
                              il-ksur tal-obbligu li titwettaq investigazzjoni ex officio fejn hemm allegazzjonijiet kredibbli.
                           
                        
            
                  3.
               
               
                  It-tielet motiv, ibbażat fuq nuqqas jew insuffiċjenza ta’ motivazzjoni.
                  
                              —
                           
                           
                              Ir-rikorrent isostni f’dan ir-rigward li, anki meta jitqies li d-dikjarazzjoni tar-raġunijiet hija integrata fid-deċiżjoni li tiċħad l-ilment, id-deċiżjoni kkontestata hija fil-parti l-kbira nieqsa minn motivazzjoni xierqa.
                           
                        
            Fir-rigward tat-talbiet għal kumpens tad-danni, ir-rikorrent isostni li l-kundizzjonijiet kollha stabbiliti mill-ġurisprudenza huma ssodisfatti f’dan il-każ.